যত বয়েস বেড়েছে, অভিজ্ঞ হয়েছি, ততই দেখেছি এই জগৎ এক আজব কারখানা। লোকবলে যার গলা উঁচু, বাহুতে দুর্নীতির বল, পকেটে পয়সার কাঁচা স্রোত, তারাই সমাজে তাদের শিক্ষাহীন মস্তিষ্কের কতগুলো উদ্ভট প্রলাপের জোরে লব্ধপ্রতিষ্ঠিত মিডিয়ার পেজেও প্রতিষ্ঠা পায়। নিকৃষ্ট বিতর্কের মঞ্চে আবির্ভূত হয়েও যে সেলিব্রিটির মর্যাদা পাওয়া যায়, তা হিন্দুত্ববাদী গোঁড়া রাজনৈতিকরা ভালোই জানেন এবং তাদের বলা কতগুলো পাগলের প্রলাপকে ছেপে এবং দেখিয়ে আমাদের নিউজ মিডিয়া প্রমাণ করে সৎ সাংবাদিকতার স্থান আজকের জগতে নিশ্চিহ্ন। জনসাধারণের মস্তিষ্কে বিভ্রান্তির সলতেগুলো যদি আর.এস.এস.এর মতন উগ্রবাদীরা সাজিয়ে দেয়, নিঃসন্দেহে দেশলাই-এর ভূমিকা নেয় বর্তমান মিডিয়াগুলো, তাতে আর সন্দেহ কি!